CELEX: 31983D0273
Language: el
Date: 1983-05-25 00:00:00
Title: 83/273/ΕΟΚ: Απόφαση της Επιτροπής της 25ης Μαΐου 1983 περί της εφαρμογής της μεταρρύθμισης των γεωργικών διαρθρώσεων στο Βασίλειο των Κάτω Χωρών σύμφωνα με την οδηγία 72/159/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)

Avis juridique important

|

31983D0273

83/273/ΕΟΚ: Απόφαση της Επιτροπής της 25ης Μαΐου 1983 περί της εφαρμογής της μεταρρύθμισης των γεωργικών διαρθρώσεων στο Βασίλειο των Κάτω Χωρών σύμφωνα με την οδηγία 72/159/ΕΟΚ του Συμβουλίου (Το κείμενο στην ολλανδική γλώσσα είναι το μόνο αυθεντικό)  

Επίσημη Εφημερίδα αριθ. L 149 της 07/06/1983 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 25ης Μαΐου 1983  περί της εφαρμογής της μεταρρυθμίσεως των γεωργικών διαρθρώσεων στο Βασίλειο των Κάτω Χωρών σύμφωνα με την οδηγία 72/159/ΕΟΚ του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (83/273/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί του εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 81/528/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι η ολλανδική κυβέρνηση ανακοίνωσε στις 24 Μαρτίου 1983, σύμφωνα με το άρθρο 17 παράγραφος 4 της οδηγίας 72/159/ΕΟΚ, τον καθορισμό του συγκρίσιμου εισοδήματος για το έτος 1983 κατά την έννοια του άρθρου 4 της εν λόγω οδηγίας·  ότι σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή αποφασίζει εάν, λαμβανομένης υπόψη της προαναφερθείσας οδηγίας, οι ήδη υπάρχουσες διατάξεις εφαρμογής της οδηγίας 72/159/ΕΟΚ στις Κάτω Χώρες συνεχίζουν να πληρούν τους όρους χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ·  ότι ο καθορισμός του συγκρίσιμου εισοδήματος για το έτος 1983 ανταποκρίνεται στους όρους της οδηγίας 72/159/ΕΟΚ, και ιδίως στο άρθρο 4 παράγραφος 1·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι υπάρχουσες διατάξεις εφαρμογής της οδηγίας 72/159/ΕΟΚ στις Κάτω Χώρες, λαμβανομένου υπόψη του καθορισμού του συγκρίσιμου εισοδήματος για το έτος 1983, συνεχίζουν να πληρούν τους όρους της χρηματοδοτικής συμμετοχής της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Έγινε στις Βρυξέλλες, στις 25 Μαΐου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 95 της 23. 4. 1972, σ. 1.  (2) ΕΕ αριθ. L 197 της 20. 7. 1981, σ. 41.